**LIETUVOS RESPUBLIKOS SOCIALINĖS APSAUGOS IR DARBO MINISTRO**



**Į S A K Y M A S**

**DĖL PROFESINĖS REABILITACIJOS PAŽYMĖJIMO FORMOS IR PROFESINĖS REABILITACIJOS PAŽYMĖJIMŲ DAVIMO TAISYKLIŲ PATVIRTINIMO**

2005 m. gegužės 20 d. Nr. A1-144

Vilnius

Įgyvendindama Lietuvos Respublikos invalidų socialinės integracijos įstatymo pakeitimo įstatymo (Žin., 2004, Nr. 83-2983) nuostatas bei vadovaudamasi socialinės apsaugos ir darbo ministro 2004 m. gruodžio 31 d. įsakymu Nr. A1-302 „Dėl Profesinės reabilitacijos paslaugų poreikio nustatymo kriterijų aprašo ir Profesinės reabilitacijos paslaugų teikimo bei finansavimo taisyklių patvirtinimo“ (Žin., 2005, Nr. [6-163](https://www.e-tar.lt/portal/lt/legalAct/TAR.C0890374F8E9)),

1. Tvirtinu pridedamus:

1.1. Profesinės reabilitacijos pažymėjimo formą;

1.2. Profesinės reabilitacijos pažymėjimų davimo taisykles.

2. Nustatau, kad šis įsakymas įsigalioja nuo 2005 m. liepos 1 d.

SOCIALINĖS APSAUGOS IR DARBO MINISTRĖ VILIJA BLINKEVIČIŪTĖ

Forma patvirtinta

Lietuvos Respublikos socialinės apsaugos

ir darbo ministro 2005 m. gegužės 20 d.

įsakymu Nr. A1-144

(Herbas)

|  |  |  |
| --- | --- | --- |
| **LIETUVOS DARBO BIRŽOS PRIE SOCIALINĖS APSAUGOS IR DARBO MINISTERIJOS** | | |
|  |  |  |
| (teritorinės darbo biržos pavadinimas) |

**PROFESINĖS REABILITACIJOS PAŽYMĖJIMAS**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 20 |  | m. |  |  |  | d. |  |  | PR | Nr. | 0000000 | pirmasis\* |  | tęsinys\* |  |

|  |  |
| --- | --- |
| Asmens vardas, pavardė |  |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Asmens kodas |  |  |  |  |  |  |  |  |  |  |  | asmens socialinio draudimo Nr.  (VSD pažymėjimo Nr.) |  |  |  |  |  |  |  |  |  |

|  |  |
| --- | --- |
| Adresas |  |

DUOTAS vadovaujantis Neįgalumo ir darbingumo nustatymo tarnybos prie Socialinės apsaugos ir darbo ministerijos \_\_\_\_\_\_\_\_\_\_\_\_\_\_\_\_\_\_\_\_\_\_\_

(teritorinio skyriaus pavadinimas)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 20 |  | m. |  |  |  | d. | Išvada dėl profesinės reabilitacijos paslaugų poreikio Nr. |  | . |

|  |  |
| --- | --- |
| Profesinės reabilitacijos įstaigos pavadinimas |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Profesinės reabilitacijos pradžia | 20 |  | m. |  |  |  | d. |

|  |  |  |  |  |
| --- | --- | --- | --- | --- |
|  |  |  |  |  |
| (pareigų pavadinimas)  A. V. |  | (parašas) |  | (vardas ir pavardė) |

**PROFESINĖS REABILITACIJOS EIGA**

Dalyvauja profesinės reabilitacijos programoje profesinės reabilitacijos įstaigoje

(įstaigos pavadinimas)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | metai | mėnuo | diena |  | metai | mėnuo | diena | Atsakingo asmens pareigos, vardas, pavardė | Atsakingo asmens parašas |
| nuo | 20 |  |  | iki | 20 |  |  |  |  |

Asmuo neatvyko, nedalyvavo profesinės reabilitacijos programoje

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | metai | mėnuo | diena |  | metai | mėnuo | diena | Priežastis | Atsakingo asmens pareigos, vardas, pavardė | Atsakingo asmens parašas |
| nuo | 20 |  |  | iki | 20 |  |  |  |  |  |
| nuo | 20 |  |  | iki | 20 |  |  |  |  |  |
| nuo | 20 |  |  | iki | 20 |  |  |  |  |  |

Profesinės reabilitacijos rezultatai, išvados, rekomendacijos

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Duotas Profesinės reabilitacijos pažymėjimo tęsinys | 20 |  | m. |  |  |  | d. | PR Nr. |  |

|  |  |  |  |  |
| --- | --- | --- | --- | --- |
|  |  |  |  |  |
| (pareigų pavadinimas)  A. V. |  | (parašas) |  | (vardas ir pavardė) |

|  |  |  |  |  |  |  |  |
| --- | --- | --- | --- | --- | --- | --- | --- |
| Profesinės reabilitacijos pabaiga | 20 |  | m. |  |  |  | d. |

|  |  |  |  |  |
| --- | --- | --- | --- | --- |
|  |  |  |  |  |
| (pareigų pavadinimas)  A. V. |  | (parašas) |  | (vardas ir pavardė) |

**Pastaba**. Ženklu \* nurodytą vietą žymėti √. PAŽYMĖJIMĄ TAISYTI DRAUDŽIAMA

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos socialinės apsaugos

ir darbo ministro 2005 m. gegužės 20 d.

įsakymu Nr. A1-144

**PROFESINĖS REABILITACIJOS PAŽYMĖJIMŲ DAVIMO TAISYKLĖS**

**I. BENDROSIOS NUOSTATOS**

1. Profesinės reabilitacijos pažymėjimų (toliau – pažymėjimai) davimo taisyklės (toliau – taisyklės) reglamentuoja pažymėjimų išdavimą ir tęsimą bei apskaitą.

2. Pažymėjimas yra dokumentas, patvirtinantis asmens dalyvavimą profesinės reabilitacijos programoje.

3. Pažymėjimo blankas yra spaustuvėje numeruotas apskaitos dokumentas.

4. Lietuvos darbo birža prie Socialinės apsaugos ir darbo ministerijos (toliau – Lietuvos darbo birža) organizuoja pažymėjimų blankų gaminimą, saugojimą ir išdavimą teritorinėms darbo biržoms.

5. Teritorinės darbo biržos pažymėjimų blankais aprūpina profesinės reabilitacijos paslaugas teikiančias įstaigas (toliau – įstaiga), sudariusias su teritorinėmis darbo biržomis sutartis dėl teisės duoti pažymėjimų tęsinius (toliau – sutartis).

6. Sutarties dėl teisės duoti pažymėjimų tęsinius formą tvirtina Lietuvos darbo biržos direktorius.

7. Teritorinės darbo biržos atsako už gautų bei įstaigoms paskirstytų ir iš šių įstaigų sugrąžintų ir paskelbtų negaliojančiais pažymėjimų blankų apskaitą.

8. Už pažymėjimų blankų saugojimą, apskaitą, naudojimą, grąžinimą ir pripažinimą negaliojančiais teritorinėje darbo biržoje ar įstaigoje atsako šių įstaigų vadovai ir jų įgalioti darbuotojai teisės aktų nustatyta tvarka.

9. Dingus pažymėjimų blankams, įstaigos vadovas nedelsdamas raštu privalo pranešti teritorinei darbo biržai, su kuria yra sudaręs sutartį, dingusių blankų serijas ir numerius bei paskelbti žiniasklaidos priemonėse.

10. Pasibaigus sutarties galiojimo laikui, įstaigai nustojus teikti profesinės reabilitacijos paslaugas ar teritorinei darbo biržai pareikalavus, įstaiga nepanaudotus pažymėjimų blankus per 3 darbo dienas turi grąžinti teritorinei darbo biržai, išdavusiai pažymėjimų blankus.

**II. PAŽYMĖJIMŲ DAVIMAS IR TĘSIMAS**

11. Pažymėjimai duodami vadovaujantis asmeniui teisės aktų nustatyta tvarka išduota Neįgalumo ir darbingumo nustatymo tarnybos Išvada dėl profesinės reabilitacijos paslaugų poreikio.

12. Pirmuosius pažymėjimus duoda ir, pasibaigus profesinės reabilitacijos programai, užbaigia teritorinės darbo biržos. Jei asmuo, dalyvaujantis profesinės reabilitacijos programoje, yra apdraustas ligos ir motinystės valstybiniu socialiniu draudimu, teritorinė darbo birža ne vėliau kaip per 5 darbo dienas išsiunčia Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) teritoriniam skyriui pagal asmens gyvenamąją vietą nustatytos formos pranešimą apie apdraustajam duotą profesinės reabilitacijos pažymėjimą (priedas).

13. Duodamus ir užbaigiamus pažymėjimus teritorinės darbo biržos vadovas ar jo įgaliotas darbuotojas pasirašo ir patvirtina įstaigos antspaudu.

14. Teritorinė darbo birža, duodama pirmąjį pažymėjimą, jį užpildo iki dalies „Profesinės reabilitacijos eiga“, toliau pažymėjimą pildo įstaiga.

15. Apie asmens atvykimą į įstaigą nedelsiant raštu informuojama teritorinė darbo birža. Jeigu asmuo į įstaigą atvyksta kitą dieną nei nurodyta pažymėjime, atsakingas už pažymėjimų pildymą darbuotojas šį faktą nurodo pažymėjimo lentelėje „Asmuo neatvyko, nedalyvavo profesinės reabilitacijos programoje“ ir pasirašo.

16. Pažymėjimų tęsiniai įstaigoje duodami ne dažniau kaip 1 kartą per mėnesį.

Įstaiga, nurodžiusi asmens dalyvavimo profesinės reabilitacijos programoje laikotarpį, pažymi apie pažymėjimo tęsinio davimą (nurodoma data ir Nr.). Įrašas patvirtinamas įstaigos vadovo ar jo įgalioto darbuotojo parašu ir įstaigos antspaudu. Įstaiga apie pažymėjimo tęsinio davimą per 3 darbo dienas raštu informuoja teritorinę darbo biržą.

17. Jei asmuo tęsia profesinės reabilitacijos programą kitoje įstaigoje, ši įstaiga duoda pažymėjimo tęsinį nuo pirmos dalyvavimo programoje toje įstaigoje dienos.

18. Pažymėjimai (pirmieji ir tęsiniai) jų davimo dieną eilės tvarka pagal numerius registruojami Profesinės reabilitacijos pažymėjimų registre įstaigoje ar teritorinėje darbo biržojeLietuvos darbo biržos direktoriaus nustatyta tvarka.

19. Įstaiga visuose pažymėjimuose (pirmuosiuose bei tęsiniuose) eilutėje „Profesinės reabilitacijos rezultatai, išvados, rekomendacijos“ įrašo, ar programa buvo baigta, ar sustabdyta ir kokiam laikotarpiui, ar tęsiama ir kokiam laikotarpiui, ar rekomenduojama programą nutraukti (nurodant priežastis). Įrašas patvirtinamas įstaigos vadovo ar jo įgalioto darbuotojo parašu ir įstaigos antspaudu.

20. Jei profesinės reabilitacijos programos trukmė yra ilgesnė kaip 180 kalendorinių dienų, teritorinė darbo birža, praėjus šiam laikotarpiui, asmens prašymu duoda asmeniui pažymą apie dalyvavimą profesinės reabilitacijos programoje.

21. Pirmojo pažymėjimo dublikatą duoda teritorinė darbo birža jį praradusiam asmeniui pateikus prašymą, gavusi iš profesinės reabilitacijos pašalpas mokančios institucijos pažymą, kad pagal pažymėjimo originalą profesinės reabilitacijos pašalpa neišmokėta, ir įstaigos pažymą, kad asmuo nurodytu laikotarpiu dalyvavo profesinės reabilitacijos programoje.

Pažymėjimo tęsinio dublikatą duoda įstaiga jį praradusiam asmeniui pateikus prašymą, gavusi iš profesinės reabilitacijos pašalpas mokančios institucijos pažymą, kad pagal pažymėjimo originalą profesinės reabilitacijos pašalpa neišmokėta.

Jei pagal pažymėjimo originalą profesinės reabilitacijos pašalpa buvo išmokėta, dublikatas neduodamas.

Duodant dublikatą, visos pažymėjimo atitinkamos eilutės, lentelės, langeliai užpildomi pagal profesinės reabilitacijos paslaugas teikiančios įstaigos pažymą ar pagal profesinės reabilitacijos paslaugas teikiančios įstaigos dokumentaciją. Eilutėje „Davimo data“ nurodoma dublikato davimo data.

Pažymėjimo viršutiniame dešiniajame kampe įrašoma „Dublikatas“ nurodant „Vietoj pažymėjimo PR Nr.“ ir patvirtinama atitinkamai teritorinės darbo biržos ar įstaigos vadovo parašu bei antspaudu.

22. Pažymėjimus taisyti draudžiama. Sugadintus pažymėjimus perrašo atitinkamos įstaigos vadovas ar jo įgaliotas darbuotojas.

Perrašant užpildomos visos naujų pažymėjimų atitinkamos eilutės, lentelės ir langeliai. Eilutėje „Davimo data“ nurodoma pažymėjimo perrašymo data. Pažymėjimo viršutiniame dešiniajame kampe įrašoma „Vietoj sugadinto pažymėjimo PR Nr.“. Šis įrašas patvirtinamas įstaigos vadovo ar jo įgalioto darbuotojo parašu ir antspaudu.

23. Sugadinti pažymėjimų blankai įstaigos vadovo įsakymu nurašomi metų pabaigoje, surašant atitinkamą aktą.

**III. BAIGIAMOSIOS NUOSTATOS**

24. Užbaigtą pažymėjimą (pirmąjį ar tęsinį) profesinės reabilitacijos pašalpą mokančiai institucijai pateikia asmuo.

25. Dokumentai, pagrindžiantys pažymėjimo (pirmojo ir tęsinio) davimo pagrįstumą, turi būti saugomi atitinkamai teritorinėse darbo biržose ar įstaigose. Pažymėjimą dalyvavimo profesinės reabilitacijos programoje laikotarpiu saugo asmuo.

26. Pažymėjimų tęsinius šiose taisyklėse nenumatytais atvejais įstaigos gali duoti tik gavusios teritorinės darbo biržos leidimus raštu.

27. Už pažymėjimų (pirmųjų ir tęsinių) davimą atsako atitinkamai teritorinės darbo biržos ar įstaigos vadovai.

28. Asmenų skundai dėl pažymėjimų (pirmųjų ir tęsinių) davimo nagrinėjami teisės aktų nustatyta tvarka.

29. Šių taisyklių laikymąsi pagal kompetenciją kontroliuoja Fondo valdybos ir jos teritorinių skyrių bei Lietuvos darbo biržos įgalioti darbuotojai.

30. Profesinės reabilitacijos pašalpų sumas, išmokėtas pagal nepagrįstai duotus, tęstus ar duotus pažeidžiant šias taisykles pažymėjimus, šias pašalpas mokančios institucijos teisės aktų nustatyta tvarka išieško iš įstaigų, davusių ar tęsusių pažymėjimus.

\_\_\_\_\_\_\_\_\_\_\_\_\_\_

Profesinės reabilitacijos pažymėjimų išdavimo

taisyklių, patvirtintų socialinės apsaugos

ir darbo ministro 2005 m. gegužės 20 d. įsakymu Nr. A1-144,

priedas

(Herbas)

|  |  |  |
| --- | --- | --- |
| **LIETUVOS DARBO BIRŽOS PRIE SOCIALINĖS APSAUGOS IR DARBO MINISTERIJOS** | | |
|  |  |  |
|  | (teritorinės darbo biržos pavadinimas) |  |

|  |
| --- |
| Valstybinio socialinio draudimo fondo valdybos |
|  |
| (teritorinio skyriaus pavadinimas) |

**PRANEŠIMAS APIE APDRAUSTAJAM DUOTĄ PROFESINĖS REABILITACIJOS PAŽYMĖJIMĄ**

|  |  |
| --- | --- |
| Asmens vardas, pavardė | 20\_\_\_ m.\_\_\_\_\_\_\_\_\_\_\_\_\_\_\_\_\_ \_\_\_\_ d. Nr.\_\_\_\_\_\_\_\_\_ |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Asmens kodas |  |  |  |  |  |  |  |  |  |  |  | asmens socialinio draudimo Nr. |  |  |  |  |  |  |  |  |  |

(VSD pažymėjimo Nr.)

|  |  |
| --- | --- |
| Adresas |  |

DUOTAS Profesinės reabilitacijos pažymėjimas 20\_\_\_\_ m. \_\_\_\_ d. PR Nr.\_\_\_\_\_

vadovaujantis Neįgalumo ir darbingumo nustatymo tarnybos prie Socialinės apsaugos ir darbo ministerijos

(teritorinio skyriaus pavadinimas)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 20 |  | m. |  |  |  | d. | Išvada dėl profesinės reabilitacijos paslaugų poreikio Nr. |  | . |

|  |  |
| --- | --- |
| Profesinės reabilitacijos įstaigos pavadinimas |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Profesinės reabilitacijos pradžia | 20 |  | m. |  |  |  | d. |

|  |  |  |  |  |
| --- | --- | --- | --- | --- |
|  |  |  |  |  |
| (pareigų pavadinimas)  A. V. |  | (parašas) |  | (vardas ir pavardė) |

\_\_\_\_\_\_\_\_\_\_\_\_\_\_